Talonrakennusteollisuus ry:n jäsenyrityksille

Koulutus: Yhteisen eurooppalaisen hankinta-asiakirjan täyttäminen ja käyttäminen julkisessa hankintamenettelyssä

**Aika:** Maanantai 28.11.2016 kello 10.00-12.00

**Paikka:** Rakentajatalo, Unioninkatu 14, kellarikerros K, neuvottelutila Teräs, 00130 Helsinki.

Talonrakennusteollisuus ry järjestää koulutuksen yhteisen eurooppalaisen hankinta-asiakirjan (ESPD) täyttämisestä ja käyttämisestä julkisessa hankintamenettelyssä. ESPD-dokumentti on vakiomuotoinen asiakirja, jolla tarjoajat vakuuttavat, että niitä ei rasita poissulkemisperuste ja että ne täyttävät hankintayksikön asettamat soveltuvuusvaatimukset.

Vaikka kansallisen hankintalainsäädännön valmistelu on vielä eduskunnassa kesken, hankintayksiköt ovat jo ottaneet laajalti käyttöön ESPD-dokumentin EU-kynnysarvon ylittävissä julkisissa hankinnoissa hankintadirektiivin tultua huhtikuussa voimaan. Tämän ”maailman suurimmaksi sudokuksikin” ristityn dokumentin täyttäminen ja käyttäminen on käytännössä osoittautunut varsin haastavaksi ja jopa erityistä asiantuntija-apua vaativaksi.

Koulutus on tarkoitettu rakennusliikkeissä julkisten hankintojen parissa työskenteleville ja erityisesti niille, joiden toimenkuvaan kuuluu ESPD-asiakirjan täyttäminen osana julkisten hankintojen tarjousprosessia. Pyydämme toimittamaan kutsun yrityksessänne tarvittaessa toiselle henkilölle.

Luennoitsijana koulutuksessa toimii Markus Ukkola, vanhempi hallitussihteeri, OTL, Työ- ja elinkeinoministeriöstä.

Samasta yrityksestä voi koulutukseen osallistua useita henkilöitä. Osallistujamäärä on kuitenkin tilasta johtuen rajallinen (50 henkilöä). Paikat täytetään ilmoittautumisjärjestyksessä.

Koulutus on maksuton.

Ilmoittautumiset 21.11.2016 mennessä osoitteeseen: jenni.kontola@rakennusteollisuus.fi

**Terveisin** Juha Terho, asiamies

Talonrakennusteollisuus ry